stanford-oval/wikipedia huggingface dataset:
Dacia Logan
Dacia Logan I (2004–2012)

| Dacia Logan I |
| --- | --- |

Valmistustiedot
Valmistusmaa:   Brasilia  Etelä-Afrikka  Intia  Iran  Kolumbia  Marokko  Romania  Venäjä
Valmistaja:  Dacia
Valmistusvuodet:  2004–2012
Muut nimet:  Lada Largus Mahindra Verito Nissan Aprio Nissan NP200 Renault Logan Renault Tondar 90
Korimalli:  2-ovinen lava-auto 4-ovinen sedan 5-ovinen farmari 5-ovinen pakettiauto
Luokka:  C-segmentti
Edeltäjä:  Dacia Solenza
Seuraaja:  Dacia Logan II
Teknisesti samankaltaisia:  Dacia Duster Dacia Sandero I Lada XRAY
Tekniset tiedot
Pohjalevy:  Dacia B0
Moottori:  R4
Iskutilavuus:  1,0–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Ensimmäisen sukupolven Logan tuli markkinoille syksyllä 2004. Dacialla ei alun perin ollut tarkoitus myydä mallia Länsi-Euroopassa, mutta vuonna 2005 se aloitti hieman paremmin varustellun ja kalliimman version tuonnin länsieurooppalaisille markkinoille. Intiassa mallin valmistus alkoi Renault-merkkisenä keväällä 2007 yhteistyössä autonvalmistaja Mahindran kanssa. Renault’n ja Mahindran yhteistyön päätyttyä mallin nimeksi vaihtui vuonna 2011 Mahindra Verito. Iranissa valmistetun mallin nimi oli Renault Tondar 90, ja Meksikossa Logania myytiin Nissan Aprio -nimisenä.
Vuoden 2005 Euro NCAP -kolaritestistä Logan sai tulokseksi kolme tähteä viidestä.
Viisiovinen farmarimalli Logan MCV esiteltiin Pariisin autonäyttelyssä syksyllä 2006. Siitä tuli vuoden 2007 alussa saataville myös pakettiautoversio ilman takaikkunoita ja -istuimia. Venäjällä AvtoVAZ on vuodesta 2012 lähtien valmistanut ja myynyt Logan MCV -mallia Lada Largus -nimisenä.
Syksyllä 2008 esiteltiin kaksiovinen lava-automalli Logan Pick-Up. Etelä-Afrikassa sitä valmistetaan ja myydään nimellä Nissan NP200, Iranissa valmistetun ja myydyn mallin nimenä puolestaan on Renault Tondar Pick-Up.
Vuonna 2008 Logan sai muun muassa uudet ajovalot ja etusäleikön sekä muutoksia takavaloihin. Sisällä uudistettiin kojelautaa.
Dacia Logan II (2012–)

| Dacia Logan II |
| --- | --- |

Valmistustiedot
Valmistusmaa:   Argentiina  Brasilia  Kolumbia  Marokko  Romania  Venäjä
Valmistaja:  Dacia
Valmistusvuodet:  2012–
Muut nimet:  Renault Logan Renault Symbol
Korimalli:  4-ovinen sedan 5-ovinen farmari
Luokka:  C-segmentti
Edeltäjä:  Dacia Logan I
Seuraaja:  Dacia Logan III Dacia Jogger
Teknisesti samankaltaisia:  Dacia Dokker Dacia Lodgy Dacia Sandero II Renault Express
Tekniset tiedot
Pohjalevy:  Dacia M0
Moottori:  R3 R4
Iskutilavuus:  0,9–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 5-vaihteinen robotti 6-vaihteinen robotti 4-vaihteinen automaatti
Toisen sukupolven Logan esiteltiin Pariisin autonäyttelyssä syksyllä 2012. Se perustuu samalle pohjalevylle kuin aiemmin samana keväänä esitelty tila-automalli Dacia Lodgy. Eri markkina-alueilla mallia myydään myös nimillä Renault Logan ja Renault Symbol.
Vuoden 2014 Euro NCAP -kolaritestistä Logan MCV sai tulokseksi kolme tähteä viidestä.
Farmarimalli Logan MCV:n ensiesittely oli Geneven autonäyttelyssä keväällä 2013. Vuonna 2017 samassa näyttelyssä esiteltiin mallin maastokelpoisempi versio Logan MCV Stepway, jossa on 50 millimetriä normaalia korkeampi maavara.
Pariisin autonäyttelyssä syksyllä 2016 esiteltiin kasvojenkohotuksen kokenut Logan. Uudistuksia tehtiin muun muassa etusäleikköön ja -puskuriin. Parhaiten varusteltuihin malleihin tuli LED-päiväajovalot. Aiempi 1,2-litrainen bensiinimoottori korvattiin uudella 1,0-litraisella (74 hv).
Dacia Logan III (2020–)

| Dacia Logan III |
| --- | --- |

Valmistustiedot
Valmistusmaa:   Marokko  Romania
Valmistaja:  Dacia
Valmistusvuodet:  2020–
Muut nimet:  Renault Taliant
Korimalli:  4-ovinen sedan
Luokka:  C-segmentti
Edeltäjä:  Dacia Logan II
Teknisesti samankaltaisia:  Dacia Jogger Dacia Sandero III
Tekniset tiedot
Pohjalevy:  Renault–Nissan CMF-B LS
Moottori:  R3
Iskutilavuus:  1,0 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 6-vaihteinen manuaali CVT-automaatti
Kolmannen sukupolven Logan esiteltiin syyskuussa 2020. Auto perustuu Renault’n ja Nissanin modulaariselle CMF-B-perusrakenteelle, kuten myös uudet Dacia Sandero- ja Jogger-mallit. Ainoa korimalli on neliovinen sedan, sillä farmarimalli Logan MCV korvattiin tila-automalli Joggerilla. Turkissa Logania myydään Renault Taliant -nimisenä. Auton ulkonäköä on muokattu muun Renault-malliston ilmeen mukaiseksi.
Moottorina on kolmesylinterinen 1,0-litrainen bensiinimoottori, joka on saatavana yhtenä vapaasti hengittävänä (67 hv) ja kahtena turboahdettuna (91/101 hv) versiona. Tehokkain versio voi käyttää polttoaineenaan bensiinin lisäksi myös nestekaasua. Pienempitehoisen turboversion yhteyteen on saatavana portaaton CVT-automaattivaihteisto.
Kesäkuussa 2022 Logan sai muun Dacia-malliston tavoin valmistajan uuden tyylisuunnan mukaisen keulailmeen.
Aiheesta muualla

Kuvia tai muita tiedostoja aiheesta Dacia Logan Wikimedia Commonsissa
Renault-mallit
| --- | --- |
Nykyiset: Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset: 3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset: Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset: 4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset: Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät: 10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault: A106 | A108 | A110 | A305 | A310 | A610/GTA
Renault Sport: Clio Renault Sport | Spider | Mégane Renault Sport | Clio V6 Renault Sport
Konseptit: Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot: Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki: Lodgy | Logan | Sandero | Duster | Dokker
Renault-Samsung Motors: SM3 | SM5 | SM7
Dacia Logan MCV
Dacia Logan Pick-Up
Ensimmäisen sukupolven facelift-malli.
Dacia Logan MCV
Facelift-mallin Dacia Logan MCV.
Dacia Logan MCV Stepway
Maijootlampi (Pieksämäki, Sormula)

| Maijootlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°26′11″N, 27°23′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Suonenjoen valuma−alue (14.78)
Laskujoki:  Majootjoki Puruveteen 
Järvinumero:  14.783.1.001
Mittaustietoja
Pinnankorkeus:  100,4 m  
Pituus:  890 m  
Leveys:  150 m  
Rantaviiva:  2,023 km  
Pinta-ala:  8,774 ha  
Saaria:  ei saaria 
 fiMaijootlampi 
Maijootlampi  on Etelä-Savossa Pieksämäellä  Sormulan lähellä sijaitseva lampi.
Maantietoa

Lampi on 890 metriä pitkä, 150 metriä leveä, ja sen pinta-ala on 8,8 hehtaaria. Lammella ei ole kartan mukaan saaria.  Sen rantaviivan pituus on 2,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Suonenjoen valuma-alueella (14.78), jonka Maijootjoen–Kivilammen valuma-alueeseen (14.783) se kuuluu. Lammen vedenpinnan korkeus on 100,4 metriä mpy.
Itä-Malesia

Itä-Malesian sijainti Kaakkois-Aasiassa.
Itä-Malesiaan kuuluu Borneon saaren pohjoisosa Bruneita lukuun ottamatta. Saaren eteläpuolella on Indonesialle kuuluva Kalimantan.
Itä-Malesia muodostuu Malesian liittovaltiolle kuuluvasta Borneon saaren pohjoisosasta, jossa sijaitsevat Malesian osavaltiot Sabah ja Sarawak, sekä liittovaltion territorio Labuan. Osavaltiot rajoittuvat etelässä vuorijonoon, jonka eteläpuolella Indonesialle kuuluva Kalimantanin alue. Sarawakilla on lisäksi maarajaa Brunein kanssa. Labuanin saari sijaitsee Borneon luoteisrannikolla.
Maantiede

Alun perin Itä-Malesian alue on ollut lähes kokonaisuudessaan trooppista sademetsää, mutta metsiä on tuhottu mikä on johtanut lajien uhanalaistumiseen. Saarelle on perustettu suojelualueita Orankien ja muiden uhanalaisten lajien suojelemiseksi. Sisämaassa kohoaa korkea vuoristo, jonka korkein vuori on Kinabalun kansallispuistossa sijaitseva 4 101 metriä korkea Kinabalu.
Historia

Suuri osa nykyisen Itä-Malesian alueesta kuului Brunein sulttaanikuntaan 1800-luvun alussa. Vuosisadan loppuun mennessä brittiläiset olivat ottaneet alueen hallintaansa. Vuonna 1963 Sabah ja Sarawak liitettiin Malaijan liittovaltion ja samalla maan nimeksi tuli Malesia.
Brigantit

Briganttien alue nykyisen Englannin kartalla.
Brigantit (lat. Brigantes) olivat muinaisessa Britanniassa asunut kelttiläinen heimo. Briganttien alue oli Antoninuksen vallin eteläpuolella, ulottuen Humberin jokisuualueelle idässä ja Mersey-joelle lännessä. Roomalaiset löivät brigantit kahdesti, ennen kuin alistivat heimon lopullisesti noin vuonna 155.
Alue

100-luvulla eläneen kreikkalaisen maantieteilijä Ptolemaioksen mukaan brigantteja eli Ison-Britannian saarella alueella, joka ulottui Pohjanmereltä Irlanninmerelle. Heimojen Civitas-alueista Britanniassa briganttien alue oli kaikkein suurin. Alue käsitti myös roomalais-brittiläisiä kaupunkeja ja linnakkeita, kuten nykyisen Yorkin. Briganttien alue on saattanut ulottua myös hieman Hadrianuksen vallista pohjoiseen. Briganttien laajalla alueella mainitaan historiallisissa lähteissä myös muita heimoja, joten saattaa olla että brigantit olivat jonkinlainen heimojen konfederaatio.
Ison-Britannian lisäksi Ptolemaioksen mukaan brigantteja asui Irlannissa saaren lounaisnurkassa. On mahdollista että alueen asukkailla oli sama nimi vain sattumalta, mutta esimerkiksi molemmilla alueilla sekä Irlannissa ja Isossa-Britanniassa vaikutti myöhemmin sama Brigidin kultti, mikä saattaa viitata tiiviimpiin kulttuurillisiin yhteyksiin saarten välillä. Ptolemaios on kuitenkin ainoa historiallinen lähde, joka mainitsee Irlannin brigantit.
Brigantes ja brigantii-nimillä kutsuttuja heimoja on saattanut olla myös Galician alueella nykyisessä Espanjassa ja Alppien alueella, joilta tunnetaan Brigantium-nimisiä paikannimiä. Kulttuuri on yhdistetty usein belgeihin ja briganttien alue jäi kulttuurin ulkopuolelle.
Historia

Osissa Isoa-Britanniaa myöhäisellä esihistoriallisella ajalla vallinneesta kulttuurista on käytetty joskus nimitystä rautakausi C, jolle tyypillisiä piirteitä ovat myöhäisen La Tènen kulttuurin metalliesineet, ruukut ja kolikot. Julius Caesar kuvaili sisämaan brittien pukeutuvan eläinten nahkoihin ja harjoittaneen paimentolaisuutta. Brigantit ovat mahdollisesti kuuluneet näihin Caesarin kuvailemiin sisämaan britteihin, vaikkakin heidän tiedetään harjoittaneen myös maataloutta. Briganttien sittemmin tunnetulla alueella oli myös harvempaan rakennettuja linnavuoria verrattuna Englannin eteläosiin tai Walesiin. Briganttien alueen suurempiin keskuksiin lukeutuivat Ingelborough ja Stanwick. Löydöt etenkin Stanwickista ovat olleet runsaita ja paikka on ehkä ollut jonkinlainen pääkaupunki.
Ptolemaioksen ohella briganteista kertoi roomalainen historioitsija Tacitus. Tacitus käsittelee ajanjaksoa Claudiuksen Britannian valloituksesta kuvernööri Agricolan kauteen 43–85 jaa. Tacitus keskittyy briganttien yhteydessä kertomaan etenkin näiden kuningatar Cartimanduan ja tämän aviomiehen sisällissodasta. Myöhemmin brigantteja käsitellään lähinnä vain osana suurempaa roomalaista Britanniaa, eikä ole selvää miten briganttien civitas toimi. Joistakin roomalaisista kirjoituksista voidaan kuitenkin päätellä heimoidentiteetin säilyneen roomalaisen vallan alaisuudessakin. On epäselvää säilyikö briganttien heimoidentiteetti vielä roomalaisajan jälkeenkin. Roomalaisajan jälkeen Britannian pohjoisosaan muodostui Rhegedin kuningaskunta, mutta sen tarkkaa sijaintia ei tiedetä eikä näin ole selvää, vastasiko se mahdollisesti briganttien entistä civitas-aluetta.
Hevosnaamio Stanwickista.
Murillo

Murillo -nimisiä henkilöitä ovat:
Bartolomé Esteban Murillo (1617/1618–1682), espanjalainen barokin ajan taidemaalari
Jeison Murillo (s. 1992), kolumbialainen jalkapalloilija
Luis Carlos Murillo (s. 1990), kolumbialainen jalkapalloilija
Luis Marín Murillo (s. 1974), costaricalainen jalkapalloilija
Murillo, Murillo Santiago Costa dos Santos (s. 2002), brasilialainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Murillo”, voi hakea sivunnimihaulla, laajalla sivunnimihaulla tai tekstihaulla.
Julin (täsmennyssivu)

Julin tai von Julin on Suomessa ja Ruotsissa esiintyvä ruotsinkielinen sukunimi, joka voi viitata muun muassa seuraaviin:
Julin (myös von Julin), Ruotsissa ja Suomessa vaikuttanut suku
Albert Ludvig Lindsay von Julin (1871–1944), suomalainen vuorineuvos ja Fiskarsin toimitusjohtaja, Emil Lindsay von Julinin poika
Albertina Julin (o.s. Karberg, 1765–1835), suomalainen apteekkari
Andrea Julin (s. 1994), suomalainen maastohiihtäjä
Anna Julin (s. 1985), jääkiekkoilija
Emil Lindsay von Julin (1835–1898), yritysjohtaja ja valtiopäivämies, Johan Jacob von Julinin poika
Erik Julin (1796–1874), suomalainen apteekkari ja kauppaneuvos, apteekkari Johan Julinin poika
Georg Emil Lindsay von Julin (1868–1904), suomalainen sotilas ja valtiopäivämies, Emil Lindsay von Julinin poika
Harald Julin (1890–1967), ruotsalainen uimari ja vesipalloilija
Isak Julin (1879–1950), suomalainen liikemies
Jacob Albert Carl Gustaf von Julin (1906–1986), Kaukas Oy:n pääjohtaja, vuorineuvos, Rolf Jacob von Julinin poika
Jasmiine Julin-Aro (s. 1950), suomalainen vaatesuunnittelija
Jessica Julin (s. 1978), suomalainen jalkapalloilija
Johan Albert Edvard von Julin (1846–1906), suomalainen vuorineuvos ja Fiskarsin toimitusjohtaja, Johan Jacob von Julinin poika
Johan Jakob von Julin (ent. Julin, vuodesta 1849 von Julin, 1787–1853), apteekkari, tehtaanomistaja ja vuorineuvos, apteekkari Johan Julinin poika
Johan Julin (1799–1846), suomalainen muusikko
Johan Julin (1752–1820), apteekkari ja luonnontutkija joka vaikutti Oulussa ja Turussa
Jonna Julin (s. 1993), suomalainen juoksija
Magda Julin (o.s. Mauroy, 1894–1990), ruotsalainen taitoluistelija
Nils Adolf Lindsay von Julin (1846–1946), suomalainen apteekkari, liike- ja valtiopäivämies, Emil Lindsay von Julinin poika
Pia Julin, ent. Nybäck (s. 1969), suomalainen ampuja ja maailmanmestari
Rauno Julin (s. 1950), suomalainen fysiikan professori
Rolf Jacob von Julin (1881–1942), Kaukaan Tehtaan toimitusjohtaja, vuorineuvos, Albert von Julinin poika
Urho Julin (1928–2002), suomalainen kestävyysjuoksija
Vesa Julin, suomalainen matematiikan apulaisprofessori.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Isaac Sene

| Isaac Sene> Henkilötiedot |
| --- | --- |
Syntynyt: 3. kesäkuuta 1997 (ikä 27) Bryssel, Belgia
Ammatti:  laulaja-lauluntekijä, muusikko
Sukulaiset:  Sexmane, ADI, Robin, Sofia ja Lucas Sene
Muusikko
Laulukielet:  suomi
Tyylilajit:  pop, R&B/soul, funk
Levy-yhtiöt:  Warner Music Finland
  [ Muokkaa Wikidatassa ] [ ohje ]  
Isaac Sene (s. 3. kesäkuuta 1997 Bryssel, Belgia) on suomalainen artisti ja lauluntekijä.
Senen kappaleita ovat muun muassa ”N-sana”, ”Bébé (feat. Vesta)”, ”Älä oo liian kiltti (feat. Yeboyah)” ja ”Kuuma jäbä”.
Senen musiikki on modernia soul-vivahteista pop-musiikkia, jossa voidaan kuulla myös vaikutteita jazz-musiikista. Musiikissaan hän käsittelee päivittäisiä tuntojaan sekä kertomuksia omasta elämästään ja ympärillään tapahtuvista asioista. Realistisiin sanoituksiin sekoittuvat myös mielikuvituksesta syntyvät maailmat ja tarinat.
Tausta

Sene syntyi Brysselissä ja vietti lapsuutensa Siilinjärvellä ja Kuopiossa. Isä on kotoisin Senegalista, äiti Suomesta. Hänellä on sisko ja neljä veljeä, Belgiassa asuu yksi velipuoli. Sene on suomalaisen rap-artisti Sexmanen isoveli.
Perhe muutti Senen lapsuudessa paljon: Brysselistä Kuopioon, sieltä Siilinjärvelle, takaisin Kuopioon ja taas Siilinjärvelle. Senen ensimmäinen musiikkimuisto on, kun äiti kuunteli autossa Mozartia. Hän totesi äidilleen takapenkiltä, että olisi säveltänyt kappaleen ”vähän eri tavalla”. Isänsä kanssa Sene kuunteli trancea ja suomalaista heavy metallia, isä opetti myös esimerkiksi Bob Marleysta ja 50 Centistä. Hän soitti lapsena käyrätorvea ja pianoa, sekä aloitti kitaransoiton ja laulujen kirjoittamisen 18-vuotiaana. 
Hän muutti 19-vuotiaana Helsinkiin, jossa hän työskenteli ravintoloissa ja rakennustyömailla ja harjoitteli kitaransoittoa.
Ura

Perttu Mäkelän johtama levy-yhtiö Etenee Records otti Seneen alun perin yhteyttä ja tarjosi hänelle paikkaa levy-yhtiöstä. Pitkän pohdinnan jälkeen Sene päätti managerinsa kanssa, että Etenee Records on paras vaihtoehto uran kannalta.
Sene on tehnyt yhteiskappaleita muun muassa Vestan, Yeboyahin ja veljensä Sexmanen kanssa. Hän on julkaissut omakustanteena kappaleet ”Kukaan ei tanssi niinku sä”, ”Sexflow” ja ”Ylhäällä”. Hän vieraili Yeboyahin  Elovena-EP:llä.
Singlet ”Akryyli” ja ”Hello My Ppl” (2019) saivat hyvät arvostelut Rumba-lehden Tuomas Aflechtilta. Koko kansan EP julkaistiin helmikuussa 2020. Levyllä vierailevat Yeboyah ja Vesta.
Ura > Televisiossa

Huhtikuussa 2021 Sene esitti kappaleensa ”N-sana” Ylen SuomiLOVE-ohjelmassa edistääkseen tasa-arvokeskustelua. Sene osallistui vuoden 2022 Uuden Musiikin Kilpailuun kappaleella ”Kuuma jäbä”. Kilpailussa Sene sijoittui viidenneksi.
Diskografia (valikoima) > EP:t

Koko kansan EP (Etenee Records, 2020)
Sori Bro EP(2023)
Diskografia (valikoima) > Singlet

"Sexflow" (2019)
"Kukaan ei tanssi niinku sä" (2019)
”Akryyli” (2019)
”Hello My Ppl” (2019)
”N-sana” (2021)
”Nälkä” (2021)
”Kuuma jäbä” (2022)
”Jukka” (2022)
”Coco elämä” (2022)
”Oon vaan mä” (2022)
" Molemmat itkee" feat Turisti  (2023)
" La Perla" (2023)
" SORI BRO" (2023)
”Ootsä miettiny mua” feat, ADI, Robin ja Sexmane  (2023)
" Baby mä oon back" (2024)
"ympyrää" feat Turisti (2024)
Uneutettu vonkamies

| Uneutettu vonkamies |
| --- | --- |
 Teos Uneutettu vonkamies Kalle Päätalon lapsuudenkodin pihassa
Nimi:  Uneutettu vonkamies
Tekijä:  Veikko Haukkavaara
Valmistumisvuosi:  1989
Taiteenlaji:  metalliveistos
Sijainti:  Jokijärvenkylän Kallioniemessä
Paikkakunta:  Taivalkoski
Koordinaatit:  65.50137°N, 28.575148°E
Uneutettu vonkamies on tamperelaisen Veikko Haukkavaaran vuonna 1989 tekemä taideteos Taivalkoskella Jokijärvenkylän Kallioniemessä, Kalle Päätalon lapsuudenkodin pihassa. Patsaan lahjoitti Taivalkosken kunnalle Kalle Päätalo Iijoen tukkilaisten muistoksi. Iijoessa oli viimeinen uitto vuonna 1988.
Juha Lind

| Juha Lind> Henkilötiedot |
| --- | --- |
Syntynyt: 2. tammikuuta 1974 (ikä 51) Helsinki, Suomi
Kansalaisuus:   Suomi
Jääkiekkoilija
Lempinimi:  Lintu, Arvi
Pelipaikka:  laitahyökkääjä
Maila:  vasen
Pituus:  181 cm
Paino:  84 kg
Pelinumero:  27
Pelaajaura
Pääsarjaura:  1992–2010
Seurat:  Jokerit (SM-liiga) Dallas Stars (NHL) Montreal Canadiens (NHL) Södertälje SK (SEL) EC Red Bull Salzburg (EBEL) Leksands IF (HAS)
NHL-varaus:  178. varaus, 1992 Minnesota North Stars
| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Pronssia | Nagano 1998 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Norja 1999 | jääkiekko |  |
|  Hopeaa | Saksa 2001 | jääkiekko |  |
|  Pronssia | Venäjä 2000 | jääkiekko |  |
Juha Petteri Lind (s. 2. tammikuuta 1974 Helsinki) on suomalainen entinen jääkiekkoilija. Hän oli pelipaikaltaan vasen laitahyökkääjä.
Ura

Lind on Jokerien kasvatti. Pelatessaan junioripelejä hänelle povattiin hienoa tulevaisuutta. Jotkut pitivät Lindiä jopa Saku Koivun veroisena lupauksena.lähde? Ensimmäinen SM-liigakausi Jokereissa oli lupauksia herättävä – Lind valittiin SM-liigan vuoden tulokkaaksi ja palkittiin Jarmo Wasaman muistopalkinnolla. Seuraava kausi ei sujunutkaan niin hyvin ja lähellä oli jopa siirto TPS:ään, jonka päävalmentajana toiminut Vladimir Jurzinov oli kovastikin kiinnostunut kovana työntekijänä tunnetusta laitahyökkääjästä.lähde? Lind kuitenkin pysyi Jokereissa ja pian kaikki kääntyikin parempaan päin.
Ensimmäinen ajanjakso Jokereissa käsitti kaudet 1992–1997. Näiden vuosien aikana hänen tililleen kertyi kolme Suomen mestaruutta, yksi SM-hopea sekä kaksi Euroopan mestaruutta. Tuona ajanjaksona Lind myös nousi suureksi jokeri-ikoniksi ja hän oli yhdessä Otakar Janeckýn sekä Petri Variksen kanssa muodostamassa yhtä Jokerien historian parhaista hyökkäysketjuista.
Minnesota North Stars varasi Lindin NHL:ään vuoden 1992 varaustilaisuuden kuudennella kierroksella numerolla 178. Kesällä 1997 Lind siirtyikin hänet varanneeseen seuraan, joka Dallasiin muuton yhteydessä oli ottanut nimekseen Dallas Stars. Hän pelasi kaudella 1997–1998 NHL:ssä 39 ottelua saalistaen 5 tehopistettä. Seuraavaksi kaudeksi Lind palasi Jokereihin pelaten kelvollisen kauden. Kaudet 1999–2001 Lind kiekkoili jälleen Pohjois-Amerikassa Dallas Starsissa (joka oli voittanut Stanley Cupin Lindin ollessa välillä poissa) sekä Montreal Canadiensissa. Näiden kahden kauden aikana hän saalisti yhteensä 17 tehopistettä 94 ottelussa.
Kaudeksi 2001–2002 Lind palasi Eurooppaan siirtyen Ruotsin Elitserienissä pelaavaan Södertälje SK -joukkueeseen. Hän pelasi seurassa aina kevääseen 2004 asti, jonka jälkeen Lindin suorituksista sai jälleen nauttia Jokerit. Yhden Jokereissa pelatun, SM-hopeaan päättyneen kauden jälkeen Lind siirtyi Itävallan pääsarjassa pelaavan EC Red Bull Salzburgin riveihin. Hän teki seuran kanssa kaksivuotisen pelaajasopimuksen, joka umpeutui keväällä 2007, jolloin hän voitti Itävallan mestaruuden. Kaudella 2007–2008 Lind kiekkoili Ruotsin toiseksi korkeimmalla sarjatasolla Leksands IF -joukkueen riveissä. Kaudeksi 2008–2009 hän palasi Jokereihin.
Lind kärsi uransa aikana paljon selkävaivoista, mutta siitä huolimatta hän pystyi pelaamaan ottelumäärissä mitattuna lähes täysiä kausia.
Heinäkuussa 2010 Iltalehti uutisoi, että Lind lopettaa uransa.
Juha Lind on toiminut vuodesta 2011 lähtien Yleisradion asiantuntijakommentaattorina. Hän on kirjoittanut jääkiekkoaiheisia blogeja Yle Urheilun sivustolle ja esiintynyt jääkiekkoasiantuntijana Yle Puheen radio-ohjelmissa ja jääkiekkokierroksilla.
Maajoukkue

Suomen maajoukkueessa Lind on pelannut kahdet olympialaiset ja viidet MM-kisat. Näistä saavutuksina on olympiapronssi Naganon olympialaisista, kaksi MM-hopeaa ja yksi MM-pronssi.
Muuta

Juha Lindin isä on Ylen entinen uutisankkuri Arvi Lind. Juha Lindin poika on jääkiekkoilija Onni Lind joka pelaa Jokereissa.